

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

**OGRES NOVADA PAŠVALDĪBAS**

**DOMES ĀRKĀRTAS SĒDES PROTOKOLS**

|  |  |
| --- | --- |
| 2024. gada 17. oktobris  Ogrē, Brīvības ielā 33, 3. stāva zālē | **Nr.**15 |

Sēde sasaukta pulksten. 08.50

Sēdi atklāj pulksten. 08.50

Sēdi vada: Domes priekšsēdētājs Egils Helmanis.

Sēdi protokolē: Ogres novada pašvaldības centrālās administrācijas Kancelejas lietvede Arita Zenfa.

Piedalās deputāti: AndrisKrauja, ArtūrsMangulis, AtvarsLakstīgala, DaceMāliņa, DaigaBrante, DainisŠirovs, DzirkstīteŽindiga, GintsSīviņš, IlmārsZemnieks, IndulisTrapiņš, JānisIklāvs, JānisKaijaks, JānisSiliņš, KasparsBramanis, RaivisŪzuls, RūdolfsKudļa, SantaLočmele, TomsĀboltiņš, ValentīnsŠpēlis.

Nepiedalās deputāti: DaceVeiliņa – darba nespējas lapa, IgorsMiglinieks – iemesls nav zināms, PāvelsKotāns – iemesls nav zināms.

Piedalās pašvaldības darbinieki un uzaicinātie: Ogres novada pašvaldības izpilddirektors Pēteris Špakovskis, Izpilddirektora vietniece Dana Bārbale, Kancelejas vadītāja Ingūna Šubrovska, Juridiskās nodaļas jurists Andris Pūga, Attīstības un plānošanas nodaļas vadītāja Aija Romanovska, Attīstības un plānošanas nodaļas telpiskais plānotājs Jevgēnijs Duboks, Suntažu pagasta pārvaldes vadītājs Valdis Ancāns, Ogres novada pašvaldības aģentūras “Ogres komunikācijas” direktora p.i. Artūrs Robežnieks, Nekustamo īpašumu pārvaldes nodaļas nekustamo īpašumu speciāliste Aija Mežale, Nekustamo īpašumu pārvaldes nodaļas juriste Ieva Kažoka, Ikšķiles pilsētas un Tīnūžu pagasta apvienības vadītāja Aiva Ormane, Izglītības pārvaldes vadītājs Igors Grigorjevs, Stratēģiskās plānošanas nodaļas vadītājs Jānis Eglīts (attālināti tiešsaistē), Projektu vadītājs Edgars Asars, Rembates pagasta pārvaldes vadītāja Liene Lazdiņa (attālināti tiešsaistē), Ogres novada Kultūras un tūrisma pārvaldes vadītāja Marika Zeimule, Informācijas sistēmu un tehnoloģiju nodaļas datorsistēmu un datortīklu administrators Kaspars Vilcāns, Informācijas sistēmu un tehnoloģiju nodaļas datorsistēmu un datortīklu administrators Artūrs Beitiks.

**SĒDES DARBA KĀRTĪBA:**

1. Par ziedojumu Ukrainas sabiedrības vispārējam atbalstam.

2. Par Ogres novada pašvaldības ziedojumu Ukrainai.

3. Par grozījumu Ogres novada attīstības programmas 2022.–2027. gadam Investīciju plānā 2022.–2027. gadam.

4. Par telpu nodošanu bezatlīdzības lietošanā biedrībai “OFK”.

**Par** **ziedojumu Ukrainas sabiedrības vispārējam atbalstam**

Lēmuma projekta ziņotājs - Artūrs Robežnieks

Kopš 2022. gada 24. februāra Ukrainā joprojām turpinās Krievijas Federācijas uzsākta plaša mēroga nežēlīga karadarbība. Ogres novada pašvaldība kopā ar novada iedzīvotājiem, uzņēmējiem, iestādēm un biedrībām pastāvīgi organizē palīdzības sūtījumus Ukrainai no paša karadarbības sākuma.

Militārajam konfliktam vēl ar vien turpinoties, palielinās Ukrainas valsts bruņoto spēku un citu dienestu nepieciešamība pēc lietojamiem transportlīdzekļiem.

Ogres novada pašvaldības aģentūras “Ogres komunikācijas” (turpmāk arī – Aģentūra) īpašumā atrodas transportlīdzeklis, kas nav nepieciešams ne Aģentūras, ne pašvaldības vai to iestāžu darbības nodrošināšanai, tādēļ būtu lietderīgi to nodot Ukrainas sabiedrības vispārējam atbalstam: Fiat Scudo, VIN: ZFA27000064170057, valsts reģistrācijas Nr. KE-6856, pamatlīdzekļu uzskaites kartīte Nr. 6834, atlikuma vērtība uz 2024. gada 30. septembri – 0,00 EUR.

2022. gada 3. martā Latvijas Republikas Saeima pieņēma un 5. martā stājās spēkā Ukrainas civiliedzīvotāju atbalsta likums, kura mērķis ir atbalsta sniegšana Ukrainas pilsoņiem un viņu ģimenes locekļiem, kuri izceļo no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ šā bruņotā konflikta norises laikā, kā arī vispārēja atbalsta sniegšana Ukrainas sabiedrībai. Šajā likumā paredzētais atbalsts tiek sniegts bruņotā konflikta norises laikā.

Ukrainas civiliedzīvotāju atbalsta likuma 11. panta otrā daļa nosaka, ka pašvaldībai, pamatojoties uz domes lēmumu, ir tiesības dāvināt (ziedot) finanšu līdzekļus vai mantu Ukrainas sabiedrības vispārējam atbalstam.

Publisko aģentūru likuma 24. panta pirmā daļa nosaka, ka pašvaldības aģentūras manta ir pašvaldības manta, kas atrodas pašvaldības aģentūras valdījumā. Tādējādi izriet, ka Ukrainas civiliedzīvotāju atbalsta likuma 11. panta otrajā daļā paredzētais tiesiskais regulējums piemērojams arī attiecībā uz pašvaldības aģentūras mantu.

Publisko aģentūru likuma 24. panta trešā daļa cita starpā nosaka, ka pašvaldības aģentūrai ir tiesības atsavināt pašvaldības aģentūras valdījumā esošo pašvaldības kustamo manu, saskaņojot to ar pašvaldības domi.

***S.Ločmele*** *interesējas, kādas ir kopējās grāmatvedības izmaksas?*

***A.Robežnieks*** *informē par plānotajām izmaksām.*

***E.Helmanis****, norāda, ka degvielas izdevumus automašīnām parasti sedz tie, kas tās palīdz nogādāt uz Ukrainu.*

*Aicina ikvienu, kam ir iespēja palīdzēt ar degvielas iegādi automašīnu nogādāšanai, to darīt!*

Ņemot vērā augstāk minēto un pamatojoties uz Ukrainas civiliedzīvotāju atbalsta likuma 11. panta otro daļu, Publisko aģentūru likuma 24. panta trešo daļu un Pašvaldību likuma 10. panta pirmās daļas 21. punktu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. Atļaut Ogres novada pašvaldības aģentūrai “Ogres komunikācijas” (turpmāk – Aģentūra) ziedot Ukrainas sabiedrības vispārējam atbalstam šādu mantu – transportlīdzekli Fiat Scudo (VIN: ZFA27000064170057, valsts reģistrācijas Nr. KE-6856).
2. Noteikt, ka ziedojuma vērtību veido šādas grāmatvedības reģistros uzskaitītas izmaksas:
   1. transportlīdzekļu sagatavošanas izdevumi un īpašuma tiesību pārreģistrācija;
   2. ar transportēšanu saistītie izdevumi, tai skaitā, degvielas izdevumi, līdz ziedojuma piegādes vietai Ukrainā.
3. Uzdot Aģentūrai organizēt transportlīdzekļu remontu, ja tāds ir nepieciešams dalībai satiksmē, degvielas iegādi ceļam līdz piegādes vietai Ukrainā, reģistrācijas dokumentu noformēšanu, lai transportlīdzekļus varētu transportēt uz Ukrainu.
4. Uzdot Dacei Līvai, Ogres novada pašvaldības domes priekšsēdētāja asistentei un atbildīgajai personai koordinācijas jautājumos par pašvaldības atbalstu Ukrainai, koordinēt šī lēmuma 1. punktā minētā ziedojuma nodošanu.
5. Kontroli par lēmuma izpildi uzdot Ogres novada pašvaldības izpilddirektoram.

***D.Širovs*** *izsaka pateicību visiem, kas sniedz atbalstu un informē, ka Ogres slimnīca plāno Ukrainai nodot traktoru un ģenerātoru, kā arī aicina iestādes un kapitālsabiedrības savu iespēju robežās ziedot Ukrainas atbalstam, jo viņiem gaidāma smaga ziema.*

**Par** **Ogres novada pašvaldības ziedojumu Ukrainai**

Lēmuma projekta ziņotājs - Valdis Ancāns

Kopš 2022. gada 24. februāra Ukrainā turpinās Krievijas Federācijas uzsākta plaša mēroga nežēlīga karadarbība. Ukrainas iedzīvotājiem karadarbības zonā, cita starpā, ir nepieciešami tehniskie līdzekļi, tajā skaitā autotransports. Ogres novada pašvaldība līdz šim vairākkārt ir atbalstījusi Ukrainas civiliedzīvotājus un arī šobrīd ir iespēja ziedot tehniskos līdzekļus.

Ogres novada pašvaldība (turpmāk – Pašvaldība) ir kopā ar Ukrainu kopš pirmās dienas, kad Krievijas armija pārkāpa tās robežu. Pašvaldība īsteno dažāda veida atbalsta pasākumus Ukrainas sabiedrības vispārējam atbalstam, tai skaitā nogādājot Ukrainā palīdzības sūtījumus bruņotajiem spēkiem un civiliedzīvotājiem, kā arī ik gadu uzņemot ukraiņu bērnus pie sevis nometnēs, kuriem viens no vecākiem vai pat abi krituši karā. Tāpat Ogres novadā dota pajumte vairāk kā 700 ukraiņu bēgļiem, organizējot viņu transportēšanu no kara postītajām zonām.

Ogres novada pašvaldības (turpmāk – Pašvaldība) Suntažu pagasta pārvaldes vadījumā atrodas transportlīdzeklis: VW Caddy, reģistrācijas Nr. GK-219, VIN: WV2ZZZ2KZ7X040005, pamatlīdzekļu uzskaites kartīte Nr. 1231-0015, inventāra Nr. 1231-015, sākuma uzskaites vērtība 9076,67 EUR, atlikuma vērtība uz 2024. gada oktobri – 0,00 EUR.

Šis transportlīdzeklis nav nepieciešams pašvaldības darbības nodrošināšanai, tāpēc būtu lietderīgi to nodot Ukrainas sabiedrības vispārējam atbalstam.

Militārajam konfliktam turpinoties ar vien lielākā intensitātē, palielinās Ukrainas valsts bruņoto spēku un citu dienestu nepieciešamība pēc lietojamiem transportlīdzekļiem. Sociālajos tīklos un plašākā sabiedrībā regulāri izskan aicinājumi ziedot autotransportu un līdzekļus autotransporta iegādei un uzturēšanai.

Ukrainas civiliedzīvotāju atbalsta likuma (turpmāk – Atbalsta likums) mērķis ir atbalsta sniegšana Ukrainas pilsoņiem un viņu ģimenes locekļiem, kuri izceļo no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ šā bruņotā konflikta norises laikā, kā arī vispārēja atbalsta sniegšana Ukrainas sabiedrībai. Šajā likumā paredzētais atbalsts tiek sniegts bruņotā konflikta norises laikā. Likuma 11. panta otrā daļa nosaka, ka pašvaldībai, pamatojoties uz domes lēmumu, ir tiesības dāvināt (ziedot) finanšu līdzekļus vai mantu Ukrainas sabiedrības vispārējam atbalstam.

Ņemot vērā augstāk minēto, Pašvaldības līdzšinējo spēju sniegt palīdzību Ukrainas sabiedrības vispārējam atbalstam un nepieciešamību sniegt atbalstu Ukrainas sabiedrībai bruņotā konflikta laikā, kā arī pamatojoties uz Atbalsta likuma 11. panta otro daļu, Pašvaldību likuma 10. panta pirmās daļas 21. punktu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Ziedot** transportlīdzekli VW Caddy, reģistrācijas Nr. GK-219, VIN: WV2ZZZ2KZ7X040005 Ukrainas sabiedrības vispārējam atbalstam.
2. Noteikt, ka ziedojuma vērtību veido grāmatvedības reģistros uzskaitītas šādas izmaksas:
   1. transportlīdzekļa sagatavošanas izdevumi un īpašuma tiesību pārreģistrācija;
   2. ar transportēšanu saistītie izdevumi, tai skaitā degvielas izdevumi no Ogres līdz ziedojuma piegādes vietai Ukrainā.
3. Uzdot Ogres novada pašvaldības izpilddirektoram organizēt transportlīdzekļu remontu, ja tāds ir nepieciešams dalībai satiksmē, degvielas iegādi ceļam līdz piegādes vietai Ukrainā, reģistrācijas dokumentu noformēšanu, lai transportlīdzekli varētu transportēt uz Ukrainu.
4. **Uzdot** Dacei Līvai, Ogres novada pašvaldības domes priekšsēdētāja asistentei un atbildīgajai personai koordinācijas jautājumos par pašvaldības atbalstu Ukrainai, koordinēt šī lēmuma 1. punktā minētā ziedojuma nodošanu.
5. Šī lēmuma 3. Punktā minētās izmaksas segt no 2024. gada Ogres novada pašvaldības budžeta “Izdevumi neparedzētiem gadījumiem”.
6. **Uzdot** Ogres novada pašvaldības aģentūrai “Rosme” šī lēmuma 1. punktā minēto mantu ar uzskaites Nr. 1231-0015, inventāra Nr. 1231-015 izslēgt no Ogres novada pašvaldības aģentūras “Rosme” grāmatvedības uzskaites pēc tā nodošanas Ukrainas sabiedrības vispārējam atbalstam.
7. **Kontroli** par lēmuma izpildi uzdot Ogres novada pašvaldības izpilddirektoram.

**3.**

**Par** **grozījumu Ogres novada attīstības programmas 2022.–2027. gadam Investīciju plānā 2022.–2027. gadam**

Lēmuma projekta ziņotājs - Jevgēnijs Duboks

Saskaņā ar Ogres novada pašvaldības (turpmāk – Pašvaldība) domes 2022. gada 24. novembra lēmumu “Par Ogres novada ilgtspējīgas attīstības stratēģijas 2022.-2034. gadam 2.1. redakcijas, Ogres novada attīstības programmas 2022.-2027. gadam 2.1. redakcijas un Vides pārskata apstiprināšanu”[[1]](#footnote-1) apstiprināta Ogres novada attīstības programma 2022.–2027. gadam[[2]](#footnote-2) (turpmāk – Attīstības programma), Attīstības programmas Rīcības plāns 2022.–2027. gadam[[3]](#footnote-3) (turpmāk – Rīcības plāns) un Investīciju plāns 2022.–2027. gadam[[4]](#footnote-4) (turpmāk – Investīciju plāns).

Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 73. punkts noteic, ka rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam. Aktualizēto rīcības plānu un investīciju plānu apstiprina ar domes lēmumu un ievieto Teritorijas attīstības plānošanas informācijas sistēmā.

Īstenojot Investīciju plāna 1.6.6. punkta projektu “SAM 4.2.2. PII "Bitīte", Ogrē, ēkas energoefektivitātes paaugstināšana” (turpmāk – Projekts) konstatēta nepieciešamība precizēt tā nosaukumu, aprakstu, aktualizēt Projekta īstenošanas laika grafiku un finanšu plūsmu.

Ņemot vērā minēto un pamatojoties uz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 73. punktu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

**1.** Izdarīt Ogres novada attīstības programmas 2022.–2027. gadam Investīciju plānā 2022.–2027. gadam (turpmāk – Investīciju plāns) grozījumu, izsakot 1.6.6. punktu jaunā redakcijā atbilstoši pielikumam.

**2.** Uzdot Ogres novada pašvaldības (turpmāk – Pašvaldība) Centrālās administrācijas Attīstības un plānošanas nodaļas telpiskajam plānotājam:

**2.1.** ievietot šo lēmumu un Investīciju plānu Teritorijas attīstības plānošanas informācijas sistēmā piecu darbdienu laikā pēc lēmuma pieņemšanas;

**2.2.** nodrošināt paziņojuma par šo lēmumu publicēšanu Pašvaldības oficiālajā tīmekļvietnē [*www.ogresnovads.lv*](http://www.ogresnovads.lv)nedēļas laikā pēc šī lēmuma pieņemšanas un tuvākajā Pašvaldības informatīvā izdevuma numurā.

**3.** Kontroli par lēmuma izpildi uzdot Ogres novada pašvaldības izpilddirektoram.

**4.**

**Par** **telpu nodošanu bezatlīdzības lietošanā biedrībai “OFK”**

Lēmuma projekta ziņotājs - Dana Bārbale

Ogres novada pašvaldībā (turpmāk – Pašvaldība) 2024. gada 15. oktobrī saņemts foto kluba “Ogre” (pārstāv biedrība “OFK”, reģistrācijas Nr. 40008290767) 2024. gada 14. oktobra iesniegums Nr. 1/2024 (pašvaldībā reģistrēts ar Nr. 2-4.1/5148), kurā tiek lūgts atļaut izmantot bez atlīdzības Ogres Centrālās bibliotēkas, Brīvības ielā 35, Ogrē, konferenču zāli 2024. gada 26. oktobrī no plkst. 11.00 līdz 16.00 starptautiskajam fotogrāfijas simpozijam “Egona Spura ceļš” 2024.

Kā norādīts iesniegumā, simpozijs “Egona Spura ceļš” ir vienīgais šāda veida notikums Latvijā, kas bez pārtraukuma notiks jau 15. gadu. Tā nosaukumā ir ilggadējā Ogres foto kluba mākslinieciskā vadītāja Egona Spura vārds, kura fotogrāfiju cikls ir vienīgas darbs fotogrāfijā, kas ir iekļauts Latvijas Kultūras kanonā. Pasākums uz Ogri atved vairāk kā simts fotogrāfu no Latvijas un kaimiņvalstīm. Simpozijs popularizē Ogri kā pievilcīgu un Latvijas kultūrā nozīmīgu pilsētu. Simpozijā katru gadu uzstājas autori no Ogres novada, Latvijas un citām valstīm - šogad no Nīderlandes un Japānas.

Publiskas personas finanšu līdzekļu un mantas izšķērdēšanas novēršanas likuma (turpmāk – Likums) 2. panta pirmā daļa noteic, ka publiska persona rīkojas ar saviem finanšu līdzekļiem un mantu likumīgi, tas ir, jebkura rīcība ar publiskas personas finanšu līdzekļiem un mantu atbilst ārējos normatīvajos aktos paredzētajiem mērķiem, kā arī normatīvajos aktos noteiktajai kārtībai.

Likuma 5. panta pirmā daļa noteic, ka publiskas personas mantu aizliegts nodot privātpersonai vai kapitālsabiedrībai bezatlīdzības lietošanā. Šā panta otrās daļas 4.1 punktā noteikts, ka šā panta pirmās daļas noteikumi neattiecas uz gadījumiem, kad atvasināta publiska persona savu mantu nodod lietošanā sabiedriskā labuma organizācijai vai sociālajam uzņēmumam.

Biedrībai “OFK” 2022. gadā ir piešķirts sabiedriskā labuma organizācijas statuss kultūras veicināšanā.

Likuma 5. panta trešā daļa noteic, ja publiskas personas mantu nodod bezatlīdzības lietošanā, par to tiek pieņemts lēmums.

Ievērojot sabiedrības intereses un lietderības apsvērumus, kā arī Pašvaldību likuma 4. panta pirmās daļas 5. punktā noteikto, ka pašvaldības autonomā funkcija ir sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm, Pašvaldībai ir lietderīgi atbalstīt biedrības “OFK” iniciatīvu un nododot bezatlīdzības lietošanā Ogres Centrālās bibliotēkas, Brīvības ielā 35, Ogrē, konferenču zāli (nekustamā īpašuma Brīvības iela 35, Ogre, Ogres nov., kadastra numurs 7401 003 0013, sastāvā esošās būves ar kadastra apzīmējumu 7401 003 0013 005, telpu grupas ar kadastra apzīmējumu 7401 001 0013 005 001, telpas Nr. 70 (gaitenis), Nr. 71 (noliktava), Nr. 72 (bērnu istaba), Nr. 73 (palīgtelpa), Nr. 74 (priekštelpa, konferenču zāle), Nr. 75 (uzkodu telpa), Nr. 76 (virtuve), Nr. 78 (terase) ar kopējo platību 325,2 m2 un ar tajās esošajām mantām)2024. gada 26. oktobrī no plkst. 11.00 līdz 16.00 starptautiskajam fotogrāfijas simpozijam “Egona Spura ceļš” 2024.

Ņemot vērā augstāk minēto un pamatojoties uz Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 4.1 punktu, trešo, trešo *prim* daļu, Pašvaldību likuma 4. panta pirmās daļas 5. punktu, 10. panta pirmās daļas 21. punktu un 73. panta ceturto daļu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Nodot bezatlīdzības lietošanā** biedrībai “OFK”, reģistrācijas Nr. 40008290767, Ogres Centrālās bibliotēkas, Brīvības ielā 35, Ogrē, konferenču zāli (nekustamā īpašuma Brīvības iela 35, Ogre, Ogres nov., kadastra numurs 7401 003 0013, sastāvā esošās būves ar kadastra apzīmējumu 7401 003 0013 005, telpu grupas ar kadastra apzīmējumu 7401 001 0013 005 001, telpas Nr. 70 (gaitenis), Nr. 71 (noliktava), Nr. 72 (bērnu istaba), Nr. 73 (palīgtelpa), Nr. 74 (priekštelpa, konferenču zāle), Nr. 75 (uzkodu telpa), Nr. 76 (virtuve), Nr. 78 (terase) ar kopējo platību 325,2 m2, un ar tajās esošajām mantām, ēkas bilances vērtību 6917851,14 EUR, turpmāk – telpas) 2024. gada 26. oktobrī no plkst. 11.00 līdz 16.00. Minētās telpas un tajā esošās mantas stāvoklis ir labs un atbilstošs lietošanai paredzētajam mērķim.
2. **Noteikt** nododamo telpu un tajās esošās mantas izmantošanas mērķi – starptautiskā fotogrāfijas simpozija “Egona Spura ceļš” 2024 organizēšana, nodrošinot attiecīgās mantas uzturēšanu, kā arī sedzot ar to saistītos izdevumus, ja tādi rodas.
3. **Pilnvarot** Ogres Centrālās bibliotēkas direktori noslēgt līgumu par šā lēmuma 1. punktā minēto telpu un mantas nodošanu bezatlīdzības lietošanā biedrībai “OFK”, reģistrācijas Nr.40008290767, šā lēmuma 2. punktā minētajam mērķim.
4. **Noteikt**, ka līgums par telpu un mantas bezatlīdzības lietošanu tiek izbeigts, ja telpas un manta tiek izmantotas pretēji to nodošanas bezatlīdzības lietošanā mērķim un termiņam, tiek pārkāpti līguma noteikumi, telpas ir nepieciešamas Pašvaldībai savu funkciju īstenošanai vai Nodibinājums zaudē sabiedriskā labuma organizācijas statusu.
5. **Kontroli** par lēmuma izpildi uzdot Ogres novada pašvaldības izpilddirektoram.

Sēdi slēdz pulksten 9.05

|  |  |  |  |
| --- | --- | --- | --- |
| Sēdes vadītājs, domes priekšsēdētājs  (17.10.2024.)   |  |  | | --- | --- | | Protokolēja, Kancelejas lietvede  (17.10.2024.) |  | | Egils Helmanis  Arita Zenfa |

1. <https://tapis.gov.lv/tapis/lv/downloads/152986> [↑](#footnote-ref-1)
2. <https://tapis.gov.lv/tapis/lv/downloads/152978> [↑](#footnote-ref-2)
3. <https://tapis.gov.lv/tapis/lv/downloads/171819> [↑](#footnote-ref-3)
4. <https://tapis.gov.lv/tapis/lv/downloads/195208> (29.08.2024. redakcija) [↑](#footnote-ref-4)